‏3 מאי, 2016  
‏כ"ה ניסן, תשע"ו

לכבוד

מנהלי חטיבות הביניים  
מנהלי תיכונים  
מנהלי בתי"ס שש-שנתיים

שלום רב,

הנדון: **תוספת שעות לתלמידי כיתות ט' להרחבת מעגל המצוינים לקראת לימודים בהיקף של 5 יח"ל בתיכון**

התכנית מתמטיקה תחילה הינה תכנית שמטרתה לעודד את התלמידים לבחור לימודי 5 יח"ל במתמטיקה וזאת כחלק מיעדי המשרד לעודד את כלל תלמידי בית הספר, לבחור וללמוד מתמטיקה ברמה מוגברת. תלמידי 5 יח"ל הם העתודה הכלכלית והביטחונית של מדינת ישראל, ואנו צריכים לעשות כל מאמץ על מנת להגדיל את מספר התלמידים הלומדים ברמה זו.

מניסיון שנצבר בהפעלת תכנית זו עולה כי חיזוק התלמידים בכיתה ט' הוא שלב חשוב להבאתם לכיתה י', ללימודי חמש יח"ל, כשהם מחוזקים ומסוגלים להתמודד טוב יותר עם האתגרים העומדים בפניהם.  
למערכת השעות לקראת שנת הלימודים תשע"ז מתווספות שעות הצבועות למתמטיקה להרחבת מעגל המצוינים. השעות הן שנתיות ויש להשתמש בהן רק להקבצות הגבוהות בכיתות המתמטיקה. המטרה היא שהתלמידים יגיעו לציונים גבוהים ויתאימו להשתבץ בחמש יח"ל בכיתה י'.  
רצוי להתייעץ עם המדריך/ה הבית ספרי לגבי חלוקת השעות התוספתיות בין הכיתות השונות בשכבה.  
המפתח לקבלת השעות הינו גודל השכבה:

|  |  |  |
| --- | --- | --- |
| מספר תלמידים בשכבת ט | מספר שעות תוספתיות בתי"ס שאינם בעמ"ט | מספר שעות תוספתיות בתי"ס בעמ"ט |
| 40 – 89 | 2 ש"ש | - |
| 90 – 179 | 4 ש"ש | 2 ש"ש |
| 180 – 269 | 6 ש"ש | 4 ש"ש |
| 279 - | 8 ש"ש | 6 ש"ש |

בתום שנת הלימודים תשע"ו ייאספו נתונים מבתי הספר (באמצעות הרכזים) לגבי אחוז התלמידים בהקבצות הגבוהות (מופת, עמ"ט, הקבצה א') שציוניהם בתעודה בסוף השנה במתמטיקה היה 70 ומעלה. נתונים אלה ייאספו גם בתום שנה"ל תשע"ז. חשוב להשקיע את השעות נכון כדי שאחוז התלמידים שציוניהם גבוהים, יגדל.

בברכה והצלחה,  
 דסי בארי מוהנא פארס נרית כץ  
 מנהלת האגף לחינוך עי"ס מנהל התכנית הלאומית מפמ"ר מתמטיקה

העתקים:  
גב' מיכל כהן – מנכ"לית  
ד"ר משה בינשטוק – יו"ר המזה"פ  
מנהלי המחוזות  
ד"ר חנה פרל – מנהלת אגף מדעים  
ד"ר אסעד מחאג'נה – מפקח על המתמטיקה במגזר הערבי  
מר סלימאן סלאמה – מפקח על המתמטיקה במגזר הדרוזי והבדואי בצפון  
ד"ר רותי סגל – מדריכה ארצית חט"ע  
גב' ניצה שיאון – מדריכה ארצית חט"ב  
מדריכים מחוזיים